Ben-Hur (film, 1959)

**"Ben-Hur"** () — rejissor Vilyam Uaylerin filmi.

## Məzmun

Bizim eranın 26-cı ilində Roma imperiyası artıq adəti üzrə öz ərazilərini genişləndirmək və yeni-yeni əraziləri istila etmək niyyətində idi. Yəhudilər Allahın oğlunun doğulmasının şahidi olurlar. Yəhudilərin görkəmli və varlı nümayəndəsi Ben-Hur öz uşaqlıq dostu və artıq Roma tribunu olan Messala ilə görüşür. Nə vaxtsa qohum qədər yaxın olan Ben-Hur və Messala bu görüşdən sonra düşmənə çevrilirlər. Səbəb Messalanın Ben-Huru yəhudiləri satmağa çəkməsi, Ben-Hurunsa heç vaxt öz xalqını satmayacağını söyləməsi idi. Nəticədə Ben-Huru çoxavarlı gəmiyə təhkim edir, onun ana və bacısını isə həbsxanaya salırlar.

Uzun sürən illər Ben-Huru çox sınaqlardan keçirir. Ben-Hur nə vaxtsa intiqam ala biləcəyini fikirləşərək bütün əzablara dözür. O, həsrətini çəkdiyi vətəninə qayıdır. Bu zaman ona yeni həyatı yaşamaq üçün yol göstərilir...

## Film haqqında

:* Bu film Lyu Vollesin romanının sayca üçüncü çəkilişidir. Bu əsər buna qədər 1907-ci və 1925-ci illərdə çəkilmişdi.
:* Film "Metro-Goldwyn-Mayer" kino şirkətini müflisləşməkdən qurtarmalı idi. Və qurtardı da — çəkilişlərə 15 milyon dollar xərclənsə də, 90 milyon dollar gəlir gətirdi.
:* Prodüser Sem Zimbalist rejissor Vilyam Uaylerə bu filmə görə 1 milyon dollar məbləğində pul vermişdi. O zaman üçün bu məbləğ kinoda əlçatmaz idi.
:* Filmin kütləvi səhnələrinin çəkilişində 50.000-dən artıq insan iştirak etmişdir. Təkcə 15.000 insan döyüş arabalarının yarış səhnəsində çəkilmişdir.
:* Filmin çəkilişlərinə 8 ölkədən aktyorlar dəvət olunmuşdu. Lakin üstünlük Avropa kübarlarına verildi.
:* Lyu Vollesin "Ben-Hur: İsanın hekayəti" əsəri bir neçə dəfə ekranlaşdırılmışdır. Belə ki, Vilyam Uaylerin filmi sayca üçüncü versiya hesab olunur. Filmin ilk versiyası olan "Ben-Hur" 1907-ci ildə rejissor Sidni Olkott tərəfindən çəkilmişdir. İkinci versiyanı — "Ben-Hur: İsanın hekayəti"ni isə 1925-ci ildə rejissor Fred Niblo çəkmişdir. Eyniadlı ("Ben-Hur") dördüncü versiya isə rejissor Stiv Şill tərəfindən çəkilmiş Kanada serialıdır. Bundan başqa "Ben-Hur"un 2003-cü ildə ekranlara çıxmış animasiya filmi də var.

## Mükafatlar

### [[1959]]-cu ilin "[[Oskar mükafatı|Oskar]]" mükafatı:

:Ən yaxşı film
:Ən yaxşı rejissor işinə görə – Vilyam Uayler
:Ən yaxşı kişi roluna görə – Çarlton Heston
:Ən yaxşı ikinci plan kişi roluna görə – Hyu Qriffit
:Ən yaxşı operator işinə görə
:Ən yaxşı rəssam işinə görə – Vilyam Horninq
:Ən yaxşı geyim rəssamı
:Ən yaxşı səsə görə
:Ən yaxşı xüsusi effektlərə görə
:Ən yaxşı montaja görə – Con Danninq, Ralf Uinters
:Dram və ya komediya filmlərində ən yaxşı saundtrekə görə

## Filmin heyəti

### Film üzərində işləyənlər

:**Əsərin müəllifi :** Lyu Volles
:**Ssenari müəllifi :** Karl Tanberq
:**Rejissor :** Vilyam Uayler
:**Operator :** Robert Sertis
:**Rəssamlar :** Vilyam Horninq, Edvard Karfano
:**Bəstəkar :** Mikloş Roja
:**Prodüser :** Sem Zimbalist

### Rollarda

:Çarlton Heston – Ben-Hur
:Cek Houkins – Kvint Arri
:Haya Hararet – Esfir
:Stiven Boyd – Messala
:Hyu Qriffit – Şeyx İldırım
:Marta Skott – Miriam
:Keti O'Donnell – Tirza Bat-Hur
:Sem Caffe – Simonid
:Finley Kurri
:Frenk Trinq – Ponti Pilat
:Terens Lonqdon – Druz
:Corc Relf
:Endri Morell

## İstinadlar

## Xarici keçidlər

* ''Ben-Hur'' Official Website 
* Webpage BenHur Writing
*